sukhrobnurali/uzbek-legal-corpus huggingface dataset:
Oʻzbekiston Respublikasi Hukumatining ayrim qarorlariga oʻzgartirish va qoʻshimchalar kiritish toʻgʻrisida (Oʻzbekiston Respublikasi Prezidentining “Tadbirkorlik faoliyati sohasidagi litsenziyalash va ruxsat berish tartib-taomillarini yanada qisqartirish va soddalashtirish, shuningdek, biznes yuritish shart-sharoitlarini yaxshilash chora-tadbirlari toʻgʻrisida” 2018-yil 11-apreldagi PF-5409-son Farmoni hamda “Maktabgacha taʼlim tizimini boshqarishni takomillashtirish chora-tadbirlari toʻgʻrisida” 2018-yil 30-sentabrdagi PQ-3955-son qarori)
(decree, 2025-12-16)

Oʻzbekiston Respublikasi Prezidentining “Tadbirkorlik faoliyati sohasidagi litsenziyalash va ruxsat berish tartib-taomillarini yanada qisqartirish va soddalashtirish, shuningdek, biznes yuritish shart-sharoitlarini yaxshilash chora-tadbirlari toʻgʻrisida” 2018-yil 11-apreldagi PF-5409-son Farmoni hamda “Maktabgacha taʼlim tizimini boshqarishni takomillashtirish chora-tadbirlari toʻgʻrisida” 2018-yil 30-sentabrdagi PQ-3955-son qaroriga muvofiq Vazirlar Mahkamasi qaror qiladi: 1. Oʻzbekiston Respublikasi Hukumatining ilovaga muvofiq ayrim qarorlariga oʻzgartirish va qoʻshimchalar kiritilsin. 2. Oʻzbekiston Respublikasi Vazirlar Mahkamasi huzuridagi Taʼlim sifatini nazorat qilish davlat inspeksiyasi manfaatdor vazirliklar va idoralar bilan birgalikda oʻzlari qabul qilgan normativ-huquqiy hujjatlarni bir oy muddatda ushbu qarorga muvofiqlashtirsin. 3. Mazkur qarorning bajarilishini nazorat qilish Oʻzbekiston Respublikasi Bosh vazirining ijtimoiy rivojlantirish masalalari boʻyicha oʻrinbosari A.A. Abduxakimov, Taʼlim sifatini nazorat qilish davlat inspeksiyasi boshligʻi U.N. Tashkenbayev va maktabgacha taʼlim vaziri A.V. Shin zimmasiga yuklansin.
Davlat aktivlarini boshqarish tizimini yanada takomillashtirish chora-tadbirlari toʻgʻrisida
(resolution, 2022-11-05)

Davlat aktivlarini boshqarishning samarali usullarini joriy qilish, davlat ulushi ishtirokidagi xoʻjalik jamiyatlari boshqaruv organlarini shakllantirish mexanizmlarini va ularning faoliyatini tashkil etishni yanada takomillashtirish maqsadida Vazirlar Mahkamasi qaror qiladi: 2. Belgilansinki: davlat tashkilotlari rahbarlari yoki rahbar oʻrinbosarlari, shuningdek, xodimlari boʻlgan xoʻjalik jamiyatlari kuzatuv kengashlari (bank kengashlari) aʼzolariga haq toʻlash va (yoki) oʻz funksiyalarini amalga oshirish bilan bogʻliq xarajatlarni qoplash miqdorlari ular kuzatuv kengashi aʼzosi boʻlgan xoʻjalik jamiyatlari faoliyatining tegishli sohasini rivojlantirishga qoʻshgan shaxsiy hissasini inobatga olgan holda belgilanadi; davlat tashkilotlari rahbarlari yoki rahbar oʻrinbosarlari, shuningdek xodimlari, qoida tariqasida, bir paytning oʻzida haq toʻlanadigan kuzatuv kengashlarining aʼzolari sifatida ikkitadan koʻp boʻlmagan xoʻjalik jamiyati faoliyatida ishtirok etishi mumkin. 5. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosarlari va maslahatchilari zimmasiga yuklansin.
Vazirlar Mahkamasining “Oʻzpaxtasanoat” aksiyadorlik jamiyati korxonalarida ishlab chiqarilgan paxta tolasini sotish va hisob-kitoblar mexanizmini takomillashtirish toʻgʻrisida” 2018-yil 12-fevraldagi 106-son qaroriga oʻzgartirish va qoʻshimchalar kiritish haqida
(resolution, 2019-04-24)

Oʻzbekiston Respublikasi Prezidentining “Toʻqimachilik va tikuv-trikotaj sanoatini isloh qilishni yanada chuqurlashtirish va uning eksport salohiyatini kengaytirish chora-tadbirlari toʻgʻrisida” 2019-yil 12-fevraldagi PQ-4186-son qaroriga muvofiq Vazirlar Mahkamasi qaror qiladi: 1. Vazirlar Mahkamasining “Oʻzpaxtasanoat” aksiyadorlik jamiyati korxonalarida ishlab chiqarilgan paxta tolasini sotish va hisob-kitoblar mexanizmini takomillashtirish toʻgʻrisida” 2018-yil 12-fevraldagi 106-son qaroriga (Oʻzbekiston Respublikasi QT, 2018-y., 2-son, 31-modda) ilovaga muvofiq oʻzgartirish va qoʻshimchalar kiritilsin. 2. Belgilansinki, 2019-yil 1-aprelga qadar tijorat banklari tomonidan birja savdolarida paxta tolasini sotib olish uchun toʻqimachilik tashkilotlariga berilgan bank kafolatlari ularning muddati tugagunga qadar amal qiladi. 3. Oʻzbekiston Respublikasi Iqtisodiyot va sanoat vazirligi boshqa manfaatdor vazirliklar va idoralar bilan birgalikda oʻzlari qabul qilgan normativ-huquqiy hujjatlarni bir oy muddatda ushbu qarorga muvofiqlashtirsin. 4. Mazkur qarorning bajarilishini nazorat qilish “Oʻzpaxtasanoat” aksiyadorlik jamiyati boshqaruvi raisi A.E. Maksudov zimmasiga va Vazirlar Mahkamasining Yoqilgʻi-energetika sohasi va sanoatning bazaviy tarmoqlarini rivojlantirish masalalari kotibiyatiga yuklansin. 1. 5-bandda: a) toʻrtinchi xatboshidagi “, qolgan 85 foiziga bank kafolati berish” soʻzlari chiqarib tashlansin; b) beshinchi xatboshidagi “, qolgan 65 foiziga bank kafolati berish” soʻzlari chiqarib tashlansin; v) quyidagi mazmundagi xatboshi bilan toʻldirilsin: “Bunda majburiyatning bajarilishi neustoyka, garov, qarzdorning mol-mulkini ushlab qolish, kafillik, kafolat, shu jumladan bank kafolati, zakalat hamda qonun hujjatlari yoki shartnomada nazarda tutilgan boshqacha usullar bilan taʼminlanishi mumkin”. 2. 1-ilova quyidagi mazmundagi 121-band bilan toʻldirilsin: “121. 2019-yil hosilidan boshlab respublika tashkilotlariga paxta tolasini sotishda qoʻshilgan qiymat soligʻi jahon bozorlarida shakllangan narxlardan qatʼi nazar, paxta tolasining amaldagi sotish narxidan kelib chiqqan holda quyidagi formula boʻyicha hisoblaydi: 20/120 ga koʻpaytirilgan haqiqiy sotish narxi (qoʻshilgan qiymat soligʻi = haqiqiy sotish narxi × 20/120)”. 3. 2-ilovaning 14-bandda: a) uchinchi xatboshidagi “, qolgan 85 foiziga bank kafolati berish” soʻzlari chiqarib tashlansin; b) toʻrtinchi xatboshidagi “, qolgan 65 foiziga bank kafolati berish” soʻzlari chiqarib tashlansin; v) quyidagi mazmundagi xatboshi bilan toʻldirilsin: “Bunda majburiyatning bajarilishi neustoyka, garov, qarzdorning mol-mulkini ushlab qolish, kafillik, kafolat, shu jumladan bank kafolati, zakalat hamda qonun hujjatlari yoki shartnomada nazarda tutilgan boshqacha usullar bilan taʼminlanishi mumkin”.
Ikkinchi jahon urushi qatnashchilarini ragʻbatlantirish toʻgʻrisida
(decree, 2025-11-26)

Mamlakatimizda 9-may umumxalq bayrami — Xotira va Qadrlash kuni oʻtkazilishi, shuningdek, Ikkinchi jahon urushida halok boʻlganlarning xotirasini abadiylashtirish, bugun ham saflarimizda turib Vatan obroʻ-eʼtiborini yuksaltirishga, yoshlarni maʼnaviy-axloqiy jihatdan tarbiyalashga hissa qoʻshayotgan faxriylarni eʼzozlash hamda fashizm ustidan qozonilgan gʻalabaning 74 yilligi nishonlanishi munosabati bilan urush qatnashchilari va nogironlarini moddiy ragʻbatlantirish maqsadida: 1. Ikkinchi jahon urushi qatnashchilari va nogironlariga 7 500 000 (yetti million besh yuz ming) soʻm miqdorida biryoʻla pul mukofoti belgilansin. 2. Mazkur Farmonni bajarish bilan bogʻliq sarf-xarajatlar Oʻzbekiston Respublikasi respublika budjeti mablagʻlari hisobidan amalga oshirilsin. 3. Oʻzbekiston Respublikasi Mudofaa vazirligi, Ichki ishlar vazirligi, Davlat xavfsizlik xizmati Moliya vazirligi va Markaziy bank bilan birgalikda Ikkinchi jahon urushi qatnashchilari va nogironlariga ushbu pul mukofotini tantanali va bayramona vaziyatda topshirilishini taʼminlasinlar. 4. Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari Oʻzbekiston Respublikasi Madaniyat vazirligi, Mudofaa vazirligi, Ichki ishlar vazirligi, Xotin-qizlar qoʻmitasi, Oʻzbekiston yoshlar ittifoqi, Oʻzbekiston Badiiy akademiyasi, Respublika Maʼnaviyat va maʼrifat markazi, “Nuroniy” jamgʻarmasi va “Mahalla” xayriya jamoat fondi, boshqa nodavlat notijorat tashkilotlari bilan birgalikda Vatanimiz ozodligi va shaʼni-sharafi himoyachilariga bagʻishlangan maxsus uchrashuvlar va maʼrifiy-badiiy kechalar oʻtkazsinlar. 5. Mazkur Farmonning ijrosini nazorat qilish Oʻzbekiston Respublikasining Bosh vaziri A.N. Aripov zimmasiga yuklansin.
Gidrotexnika inshootlarining xavfsizligi qoidalarining 18-bandiga oʻzgartirish kiritish toʻgʻrisida
(order, 2019-04-23)

Oʻzbekiston Respublikasi Vazirlar Mahkamasining 2018-yil 31-dekabrdagi 1064-son “Gidrotexnika inshootlari xavfsizligini taʼminlash boʻyicha avariya moddiy-texnika zaxiralarini yaratish tartibi toʻgʻrisidagi nizomni tasdiqlash haqida”gi qaroriga muvofiq buyuraman: 1. Oʻzbekiston Respublikasi Favqulodda vaziyatlar vazirining 2018-yil 7-iyundagi 342-son buyrugʻi (roʻyxat raqami 3039, 2018-yil 16-iyul) (Qonun hujjatlari maʼlumotlari milliy bazasi, 17.07.2018-y., 10/18/3039/1523-son) bilan tasdiqlangan Gidrotexnika inshootlarining xavfsizligi qoidalarining 18-bandi quyidagi tahrirda bayon etilsin: “18. Avariyalarni bartaraf etish chora-tadbirlarini amalga oshirish uchun zarur boʻlgan materiallar, uskunalar, instrumentlar, inventar, avtomatlashtirish, aloqa, energiya taʼminoti va yongin xavfsizligi vositalari Vazirlar Mahkamasining 2018-yil 31-dekabrdagi 1064-son qarori bilan tasdiqlangan Gidrotexnika inshootlari xavfsizligini taʼminlash boʻyicha avariya moddiy-texnika zaxiralarini yaratish tartibi toʻgʻrisidagi nizom asosida joylashtiriladi.”. 2. Mazkur buyruq rasmiy eʼlon qilingan kundan eʼtiboran kuchga kiradi.
Tijorat banklarining likvidliligini boshqarishga qoʻyiladigan talablar toʻgʻrisidagi nizomga oʻzgartirishlar kiritish haqida
(resolution, 2019-04-22)

Oʻzbekiston Respublikasining “Oʻzbekiston Respublikasining Markaziy banki toʻgʻrisida”gi va “Banklar va bank faoliyati toʻgʻrisida”gi qonunlariga muvofiq Oʻzbekiston Respublikasi Markaziy banki Boshqaruvi qaror qiladi: 1. Oʻzbekiston Respublikasi Markaziy banki Boshqaruvining 2015-yil 22-iyuldagi 19/14-son qarori (roʻyxat raqami 2709, 2015-yil 13-avgust) (Oʻzbekiston Respublikasi qonun hujjatlari toʻplami, 2015-y., 32-son, 437-modda) bilan tasdiqlangan Tijorat banklarining likvidliligini boshqarishga qoʻyiladigan talablar toʻgʻrisidagi nizomga ilovaga muvofiq oʻzgartirishlar kiritilsin. 2. Mazkur qaror rasmiy eʼlon qilingan kundan eʼtiboran bir oydan keyin kuchga kiradi. 1. 4-bandda: ikkinchi xatboshi chiqarib tashlansin; uchinchi — oltinchi xatboshilar tegishli ravishda ikkinchi — beshinchi xatboshilar deb hisoblansin. 2. 432-bandning birinchi xatboshisi quyidagi tahrirda bayon etilsin: “432. Lahzali likvidlilik koeffitsiyenti bank kassasidagi naqd pul va boshqa toʻlov hujjatlari, Oʻzbekiston Respublikasi Hukumatining va Markaziy bankining qimmatli qogʻozlari hamda bankning Oʻzbekiston Respublikasi Markaziy bankidagi hisobvaraqlaridagi mablagʻlari (bundan Markaziy bankdagi majburiy zaxira hisobvaragʻidagi mablagʻlar mustasno) summasini ushbu Nizomning 3-ilovasidagi roʻyxatda keltirilgan hisobvaraqlarning qoldiqlari — talab qilib olinguncha majburiyatlar summasiga nisbati orqali aniqlanadi.”. 3. 52-bandda: birinchi xatboshidan birinchi jumla chiqarib tashlansin; ikkinchi xatboshi chiqarib tashlansin; uchinchi — beshinchi xatboshilar tegishli ravishda ikkinchi — toʻrtinchi xatboshilar deb hisoblansin; toʻrtinchi xatboshi quyidagi tahrirda bayon etilsin: “LQMK 100 foizdan kam boʻlmasligi lozim. Ushbu koʻrsatkich 2019-yil 1-sentabrdan boshlab: barcha valyutalarda; milliy valyutada; xorijiy valyutalarda (barcha xorijiy valyutalarning yigʻindisi) taʼminlanishi shart.”. 4. 53-bandda: birinchi xatboshidan birinchi jumla chiqarib tashlansin; ikkinchi xatboshi quyidagi tahrirda bayon etilsin: “SBMMK 100 foizdan kam boʻlmasligi lozim. Ushbu koʻrsatkich 2019-yil 1-sentabrdan boshlab: barcha valyutalarda; milliy valyutada; xorijiy valyutalarda (barcha xorijiy valyutalarning yigʻindisi) taʼminlanishi shart.”.
Rahbarlari Toshkent shahri va Toshkent viloyatida xodimlarni doimiy propiska qilish toʻgʻrisida iltimosnoma kiritishi mumkin boʻlgan davlat hokimiyati organlari, davlat va xoʻjalik boshqaruvi organlari, respublika ahamiyatiga molik boshqa davlat tashkilotlari roʻyxatiga qoʻshimcha kiritish haqida
(resolution, 2019-04-22)

Oʻzbekiston Respublikasi Prezidentining “Oʻzbekiston Respublikasi Mudofaa sanoati boʻyicha davlat qoʻmitasini tashkil etish toʻgʻrisida” 2017-yil 20-noyabrdagi PF-5246-son Farmoniga muvofiq Vazirlar Mahkamasi qaror qiladi: 1. Vazirlar Mahkamasining 2016-yil 7-oktabrdagi 336-son qarori (Oʻzbekiston Respublikasi KT. 2016-y., 10-son, 89-modda) bilan tasdiqlangan Rahbarlari xodimlarni Toshkent shahri va Toshkent viloyatida doimiy propiska qilish toʻgʻrisida iltimosnoma kiritishi mumkin boʻlgan davlat hokimiyati organlari, davlat va xoʻjalik boshqaruvi organlari, respublika ahamiyatiga molik boshqa davlat tashkilotlari roʻyxatiga quyidagi mazmundagi 366 band qoʻshilsin: “366. Oʻzbekiston Respublikasi Mudofaa sanoati boʻyicha davlat qoʻmitasi”. 2. Oʻzbekiston Respublikasi Ichki ishlar vazirligi manfaatdor vazirliklar va idoralar bilan birgalikda oʻzlarining normativ-huquqiy hujjatlarini bir oy muddatda ushbu qarorga muvofiqlashtirsin. 3. Mazkur qarorning bajarilishini nazorat qilish Oʻzbekiston Respublikasi Bosh Vazirning birinchi oʻrinbosari — transport vaziri A.J. Ramatov, Oʻzbekiston Respublikasi ichki ishlar vaziri P.R. Bobojonov va Oʻzbekiston Respublikasi Mudofaa sanoati boʻyicha davlat qoʻmitasi raisi A.S. Ibadullayev zimmasiga yuklansin.
“Oʻzbekneftgaz” MXK korxonalari tizim ichida mahsulot yetkazib berish boʻyicha tabiiy gazni pirovard isteʼmolchiga sotishdan davlat maqsadli jamgʻarmalariga majburiy ajratmalar toʻlash tartibi haqida nizomni tasdiqlash toʻgʻrisida”gi qaror, shuningdek unga oʻzgartirishlarni oʻz kuchini yoʻqotgan deb topish haqida
(resolution, 2019-04-22)

Oʻzbekiston Respublikasi Soliq kodeksiga muvofiq Oʻzbekiston Respublikasi Moliya vazirligi va Davlat soliq qoʻmitasi qaror qiladi: 1. Quyidagilar oʻz kuchini yoʻqotgan deb topilsin: Oʻzbekiston Respublikasi Moliya vazirligi va Davlat soliq qoʻmitasining 2010-yil 19-fevraldagi 14, 2010-5-son “Oʻzbekneftgaz” MXK korxonalari tizim ichida mahsulot yetkazib berish boʻyicha tabiiy gazni pirovard isteʼmolchiga sotishdan davlat maqsadli jamgʻarmalariga majburiy ajratmalar toʻlash tartibi haqida nizomni tasdiqlash toʻgʻrisida”gi qarori (roʻyxat raqami 2088, 2010-yil 19-mart) (Oʻzbekiston Respublikasi qonun hujjatlari toʻplami, 2010-y., 12-son, 86-modda); Oʻzbekiston Respublikasi Moliya vazirligi va Davlat soliq qoʻmitasining 2017-yil 29-maydagi 54, 2017-23-son “Oʻzbekneftgaz” MXK korxonalari tizim ichida mahsulot yetkazib berish boʻyicha tabiiy gazni pirovard isteʼmolchiga sotishdan Respublika yoʻl jamgʻarmasiga, budjetdan tashqari Pensiya jamgʻarmasi va budjetdan tashqari Maktab taʼlimi jamgʻarmasiga majburiy ajratmalar toʻlash tartibi haqidagi nizomni tasdiqlash toʻgʻrisida”gi qarorga oʻzgartirishlar kiritish haqida”gi qarori (roʻyxat raqami 2088-1, 2017-yil 19-iyun) (Oʻzbekiston Respublikasi qonun hujjatlari toʻplami, 2017-y., 25-son, 555-modda). 2. Mazkur qaror “Oʻzbekneftgaz” aksiyadorlik jamiyati bilan kelishilgan. 3. Mazkur qaror rasmiy eʼlon qilingan kundan eʼtiboran kuchga kiradi.
“Muddatli harbiy xizmatga chaqirilayotgan chaqiriluvchilar tanlovini oʻtkazish tartibi toʻgʻrisidagi nizomni tasdiqlash haqida”gi qarorni oʻz kuchini yoʻqotgan deb topish toʻgʻrisida
(resolution, 2019-04-22)

Oʻzbekiston Respublikasi Vazirlar Mahkamasining 2019-yil 9-apreldagi 291-son “Chaqiriluvchilarni tanlab olish tartibi toʻgʻrisidagi nizomni tasdiqlash haqida”gi qaroriga muvofiq Oʻzbekiston Respublikasi Mudofaa vazirligi va Vazirlar Mahkamasi huzuridagi Davlat test markazi qaror qiladi: 1. Oʻzbekiston Respublikasi Mudofaa vazirligi va Vazirlar Mahkamasi huzuridagi Davlat test markazining 2016-yil 26-maydagi 5 va 15/kk-son “Muddatli harbiy xizmatga chaqirilayotgan chaqiriluvchilar tanlovini oʻtkazish tartibi toʻgʻrisidagi nizomni tasdiqlash haqida”gi qarori (roʻyxat raqami 2813, 2016-yil 20-iyul) (Oʻzbekiston Respublikasi qonun hujjatlari toʻplami, 2016-y., 29-son, 355-modda) oʻz kuchini yoʻqotgan deb topilsin. 2. Mazkur qaror rasmiy eʼlon qilingan kundan eʼtiboran kuchga kiradi.
Akademik litseylar bitiruvchilariga mutaxassisliklar berish tartibi toʻgʻrisidagi nizomga oʻzgartirish va qoʻshimcha kiritish toʻgʻrisida
(resolution, 2019-04-22)

Oʻzbekiston Respublikasi Prezidentining 2017-yil 14-martdagi PQ-2829-son “Oʻrta maxsus, kasb-hunar taʼlimi muassasalari faoliyatini yanada takomillashtirish chora-tadbirlari toʻgʻrisida”gi, 2017-yil 26-sentabrdagi PQ-3290-son “Oliy taʼlim muassasalariga kirish uchun nomzodlarni maqsadli tayyorlash tizimini yanada takomillashtirish toʻgʻrisida”gi qarorlariga asosan Oʻzbekiston Respublikasi Oliy va oʻrta maxsus taʼlim vazirligi, Bandlik va mehnat munosabatlari vazirligi qaror qiladi: 1. Oʻzbekiston Respublikasi Oliy va oʻrta maxsus taʼlim vazirligining Oʻrta maxsus, kasb-hunar taʼlimi markazi va Mehnat vazirligining 2017-yil 7-apreldagi 22/QQ va 8-Q/Q-son qarori (roʻyxat raqami 2882, 2017-yil 10-may) (Oʻzbekiston Respublikasi qonun hujjatlari toʻplami, 2017-y., 19-son, 350-modda) bilan tasdiqlangan Akademik litseylar bitiruvchilariga mutaxassisliklar berish tartibi toʻgʻrisidagi nizomga ilovaga muvofiq oʻzgartirish va qoʻshimcha kiritilsin. 2. Ushbu qaror rasmiy eʼlon qilingan kundan eʼtiboran kuchga kiradi. 1. 23-band quyidagi tahrirda bayon etilsin: “23. Amaliy imtihondan muvaffaqiyatli oʻtgan (oʻrtacha arifmetik ball “3” va undan yuqori boʻlgan) oʻquvchilarga oʻqitilgan mutaxassislik boʻyicha mazkur Nizomning ilovasiga muvofiq davlat namunasidagi sertifikat beriladi.”. 2. Mazkur oʻzgartirish va qoʻshimchaning ilovasiga muvofiq tahrirda ilova bilan toʻldirilsin. Sertifikat 105x297 mm oʻlchovda, qogʻoz 100% paxta, qalinligi va ogʻirligi 100+10 gr/m2, oqartirgichsiz, aks etmaydigan qogʻozda tayyorlangan koʻrinishga ega. Sertifikat blankasining yuz tomoni yuqori qismi markazida diametri 30 mm boʻlgan Oʻzbekiston Respublikasi Davlat gerbi (rangli) tasviri tushiriladi. Davlat gerbidan (rangli) 10 mm pastda “OʻZBEKISTON RESPUBLIKASI OLIY VA OʻRTA MAXSUS TAʼLIM VAZIRLIGI” soʻzlari, uning ostidan “SERTIFIKAT” soʻzi qizil rangda oʻzbek tili lotin alifbosida yoziladi. Matn — Sertifikat blankasi ichki qismi chap tomonida oʻzbek tili lotin alifbosi, oʻng tomonida ingliz tilida tegishli yozuvlar tushiriladi. Sertifikat varagʻi ichki qismining ikki tarafi markazida “Humo” qushi (25x10 mm oʻlchamli) qiyofasida koʻrinmaydigan tasvir joylashtiriladi va ultrabinafsha nurlari ostida koʻrinadi. Sertifikat blankasi 7 darajali himoyaga ega: 1) tartib raqami qora fluoressensiya boʻyogʻida chop etilib, ultrabinafsha nurlari ostida yashil rangda koʻrinadi; 2) mashinada nusxa koʻchirishni qiyinlashtiradigan zaif boʻyoqlardan foydalanish; 3) har xil shakldagi rastrli setkalardan foydalanish; 4) varaqning asosiy foni och jigarrang, ikki tanger setkadan paydo boʻlgan ingichka sinusoidal chiziqdan tashkil topgan hamda nusxa koʻchirmaydigan himoyaga ega boʻlish; 5) maxsus qogʻoz ishlatish; 6) Davlat gerbini rangli tasvirlash; 7) yorugʻlikda yaxshi koʻrinadigan “paxta koʻsagi” koʻrinishidagi asosiy uch oʻlchovli suv belgisini tushirish, olti shaklli oʻzgaradigan raqamdan foydalanish.
Tijorat banklari tomonidan davlat maqsadli jamgʻarmalari kredit liniyalari hisobidan imtiyozli mikrokreditlar berish tartibi toʻgʻrisida nizomning 8-bandiga oʻzgartirish kiritish haqida
(resolution, 2021-02-03)

Oʻzbekiston Respublikasining “Oʻzbekiston Respublikasining Markaziy banki toʻgʻrisida”gi Qonuni va Oʻzbekiston Respublikasi Vazirlar Mahkamasining 2018-yil 3-oktabrdagi 789-son “Fuqarolarning oʻzini oʻzi boshqarish organlari tomonidan beriladigan tasdiqlovchi hujjatlar turlarini tubdan qisqartirish boʻyicha chora-tadbirlar toʻgʻrisida”gi qaroriga muvofiq Oʻzbekiston Respublikasi Markaziy banki Boshqaruvi va Moliya vazirligi qaror qiladi: 1. Oʻzbekiston Respublikasi Markaziy banki Boshqaruvi va Moliya vazirligining 2013-yil 14-oktabrdagi 329-V va 98-son qarori (roʻyxat raqami 2527, 2013-yil 19-noyabr) (Oʻzbekiston Respublikasi qonun hujjatlari toʻplami, 2013-y., 47-son, 622-modda) bilan tasdiqlangan Tijorat banklari tomonidan davlat maqsadli jamgʻarmalari kredit liniyalari hisobidan imtiyozli mikrokreditlar berish tartibi toʻgʻrisidagi nizomning 8-bandining yettinchi xatboshi chiqarib tashlansin. 2. Mazkur qaror Oʻzbekiston Respublikasi Bandlik va mehnat munosabatlari vazirligi bilan kelishilgan. 3. Mazkur qaror rasmiy eʼlon qilingan kundan eʼtiboran kuchga kiradi.
Xarid qilish tartib-taomillarini tashkil etish va oʻtkazish tartibi toʻgʻrisidagi nizomga oʻzgartirish va qoʻshimchalar kiritish haqida
(order, 2022-07-25)

Oʻzbekiston Respublikasi Prezidentining 2019-yil 10-yanvardagi PF-5624-son “Oʻzbekiston Respublikasi Prezidenti huzuridagi Loyiha boshqaruvi milliy agentligi faoliyatini yanada takomillashtirish chora-tadbirlari toʻgʻrisida”gi Farmoniga muvofiq buyuraman: 1. Oʻzbekiston Respublikasi Prezidenti huzuridagi Loyiha boshqaruvi milliy agentligi direktorining 2018-yil 15-maydagi 185-son buyrugʻi (roʻyxat raqami 3016, 2018-yil 26-may) (Oʻzbekiston Respublikasi qonun hujjatlari toʻplami, 2018-y., 22-son, 458-modda) bilan tasdiqlangan Xarid qilish tartib-taomillarini tashkil etish va oʻtkazish tartibi toʻgʻrisidagi nizomga ilovaga muvofiq oʻzgartirish va qoʻshimchalar kiritilsin. 2. Mazkur buyruq rasmiy eʼlon qilingan kundan eʼtiboran kuchga kiradi. 1. 1-bandning yigirmanchi xatboshisi quyidagi tahrirda bayon etilsin: “davlat xaridlari sohasidagi vakolatli organ (bundan buyon matnda vakolatli organ deb yuritiladi) — Oʻzbekiston Respublikasi Moliya vazirligi;”. 2. 7-banddagi “Buyurtmachi” degan soʻz “Korporativ buyurtmachi” degan soʻzlar bilan almashtirilsin. 3. 10-band oʻz kuchini yoʻqotgan deb topilsin. 4. 20-band “holda” degan soʻzdan keyin “ofertani taklif etgan ishtirokchiga hamda” degan soʻzlar bilan toʻldirilsin. 5. 24-banddagi “Buyurtmachi” degan soʻz “Korporativ buyurtmachilar” degan soʻzlar bilan almashtirilsin. 6. 34-bandning ikkinchi xatboshisidagi “Buyurtmachilar” degan soʻz “Korporativ buyurtmachilar” degan soʻzlar bilan almashtirilsin. 7. 35-banddagi “oʻn” degan soʻz “besh” degan soʻz bilan almashtirilsin. 8. 40-band “vazirligining” degan soʻzdan keyin “davlat moliyasini boshqarish axborot tizimi” degan soʻzlar bilan toʻldirilsin. 9. 47-banddagi “Oʻzbekiston Respublikasi Prezidenti huzuridagi Loyiha boshqaruvi milliy agentligi” degan soʻzlar “Oʻzbekiston Respublikasi Iqtisodiyot va sanoat vazirligi” degan soʻzlar bilan almashtirilsin. 10. 53 va 132-bandlardagi “Oʻzbekiston Respublikasi Investitsiyalar boʻyicha davlat qoʻmitasining” degan soʻzlar “Oʻzbekiston Respublikasi Investitsiyalar va tashqi savdo vazirligining” degan soʻzlar bilan almashtirilsin. 11. 65-banddagi “oʻttiz” degan soʻz “oʻn” degan soʻz bilan almashtirilsin. 12. 221-bandning ikkinchi xatboshisi “Markazga” degan soʻzdan keyin “va vakolatli davlat organlariga” degan soʻzlar bilan toʻldirilsin. 13. 6-bob quyidagi mazmundagi 2351-band bilan toʻldirilsin: “2351. Maxsus axborot portali va Oʻzbekiston Respublikasi Moliya vazirligining davlat moliyasini boshqarish axborot tizimi oʻrtasidagi maʼlumotlar bazasi elektron hamkorligi orqali davlat buyurtmachilari bilan tuzilgan shartnomalar reyestri boʻyicha kunlik maʼlumot almashinuvi amalga oshiriladi.”.